Moi Gómez

Moisés Gómez Bordonado (tuntud ka kui Moi Gómez; sündinud 23. juunil 1994 Rojaleses) on Hispaania jalgpallur, kes mängib ründava poolkaitsjana Hispaania kõrgliigaklubis Osasuna.

2010. aastal liitus ta Villarrealiga. Klubi põhimeeskonnas debüteeris ta 2011. aastal. Hooajal 2015–2016 mängis ta laenul Getafes. Seejärel liitus ta Sporting de Gijóniga, kus mängis kaks hooaega. 2018. aasta jaanuaris suundus ta laenule Hispaania esiliigaklubisse Huesca. Pärast seda, kui Huesca Hispaania kõrgliigasse tõusis, jäi Gómez Huescasse laenule ka hooajaks 2018–2019. 2019. aasta juulis naasis ta Villarreali, sõlmides klubiga nelja-aastase lepingu.

2022. aasta juulis sõlmis ta viieaastase lepingu Osasunaga.

Kategooria:Hispaania jalgpallurid
Kategooria:Villarreal CF mängijad
Kategooria:Getafe CF mängijad
Kategooria:Sporting de Gijóni mängijad
Kategooria:SD Huesca mängijad
Kategooria:CA Osasuna mängijad
Kategooria:La Liga mängijad
Kategooria:Sündinud 1994